recursal/SuperWikiNEXT-32B huggingface dataset:
Η χημική δομή της τυροσόλης
Η **τυροσόλη** είναι φυσική φαινολική ουσία που απαντάται κυρίως σε φυτά όπως π.χ. ελιές, αμπέλι και πεύκα. Χαρακτηρίζεται ως οργανική ένωση με τον χημικό τύπο HOC6H4CH2CH2OH που ταξινομείται ως φαινυλαιθανοειδές, ενώ αποτελεί και παράγωγο της φαιναιθυλικής αλκοόλης και απαντάται σε ποικιλία φυσικών προϊόντων. Ως ένωση, είναι άχρωμη, στερεή και δεικνύει χημική συμπεριφορά αλκοόλης. Ανευρίσκεται στα βασικά συστατικά -ωφέλιμα για την ανθρώπινη διατροφή- του ελαιόλαδου.

Έρευνα
------

Ως αντιοξειδωτική ουσία, η τυροσόλη μπορεί να προστατεύει τα κύτταρα από τραυματισμό λόγω οξείδωσης *in vitro*. Αν και δεν είναι τόσο δραστική όσο άλλα αντιοξειδωτικά που υπάρχουν στο ελαιόλαδο (π.χ. υδροξυτυροσόλη), υψηλότερη συγκέντρωση και καλή βιοδιαθεσιμότητά της δείχνουν ότι δύναται να επιφέρει συνολική ωφελιμιστική επίδραση.

Ως δραστική ουσία, μπορεί επίσης να είναι καρδιοπροστατευτική, αφού ζώα που υποβλήθηκαν σε θεραπεία με *Trosol* εμφάνισαν σημαντική αύξηση στη φωσφορυλίωση των Akt, eNOS και FOXO3a. Επιπλέον, η τυροσόλη προκάλεσε επίσης την έκφραση της πρωτεΐνης SIRT1 στην καρδιά μετά από έμφραγμα του μυοκαρδίου σε ένα μοντέλο MI επίμυος.

Παραπομπές
----------

1. ↑  Charoenprasert, Suthawan; Mitchell, Alyson (2012). «Factors Influencing Phenolic Compounds in Table Olives (Olea europaea)». *Journal of Agricultural and Food Chemistry* **60** (29): 7081–7095. doi:10.1021/jf3017699. PMID 22720792.
2. ↑  Karković Marković, Ana; Torić, Jelena; Barbarić, Monika; Jakobušić Brala, Cvijeta (2019). «Hydroxytyrosol, Tyrosol and Derivatives and Their Potential Effects on Human Health». *Molecules* **24** (10): 2001. doi:10.3390/molecules24102001. PMID 31137753.
3. ↑  «Tyrosol, the major olive oil biophenol, protects against oxidized-LDL-induced injury in Caco-2 cells». *J. Nutr.* **129** (7): 1269–1277. 1999. doi:10.1093/jn/129.7.1269. PMID 10395586. .
4. ↑  «Tyrosol and hydroxytyrosol are absorbed from moderate and sustained doses of virgin olive oil in humans». *European Journal of Clinical Nutrition* **57** (1): 186–190. 2003. doi:10.1038/sj.ejcn.1601532. PMID 12548315. .
5. ↑  «Akt/FOXO3a/SIRT1-Mediated Cardioprotection by n-Tyrosol against Ischemic Stress in Rat in Vivo Model of Myocardial Infarction: Switching Gears toward Survival and Longevity.». *Journal of Agricultural and Food Chemistry* **56** (20): 9692–8. 2008. doi:10.1021/jf802050h. PMID 18826227.
6. ↑  Samuel, Samson Mathews; Thirunavukkarasu, Mahesh; Penumathsa, Suresh Varma; Paul, Debayon; Maulik, Nilanjana (2008-10-22). «Akt/FOXO3a/SIRT1-mediated cardioprotection by n-tyrosol against ischemic stress in rat in vivo model of myocardial infarction: switching gears toward survival and longevity». *Journal of Agricultural and Food Chemistry* **56** (20): 9692–9698. doi:10.1021/jf802050h. ISSN 1520-5118. PMID 18826227.
To **κοτσύφι** (επιστημονικό όνομα *Turdus merula*) είναι ένα είδος πουλιού της τάξης στρουθιόμορφα που αναπαράγεται στην Ευρώπη, Ασία, Βόρεια Αμερική και στην Ωκεανία, στην οποία εμφανίστηκε πρόσφατα. Έχει ένα αριθμό υποειδών τα οποία ζουν σε διάφορα μέρη του πλανήτη, ενώ κάποια ασιατικά υποείδη θεωρούνται διαφορετικά είδη. Ανάλογα με το γεωγραφικό πλάτος, το κοτσύφι μπορεί να είναι ενδημικό ή μεταναστευτικό είδος.

Περιγραφή
---------

Το αρσενικό είναι ολόμαυρο, με εξαίρεση το κίτρινο ράμφος και τον κίτρινο δακτύλιο γύρω από τα μάτια, ενώ το ενήλικο θηλυκό και τα νεαρά πουλιά έχουν σκούρο καφέ φτέρωμα. Αυτό το είδος αναπαράγεται στους κήπους ή στα δάση, κατασκευάζοντας μία τακτοποιημένη, καλλυμένη με λάσπη φωλιά σε σχήμα μπολ. Είναι παμφάγο, τρώγοντας μία μεγάλη ποικιλία από έντομα, γεωσκώληκες, καρπούς και φρούτα. Έχει μήκος 23 με 29 εκατοστά, μακριά ουρά και βάρος 80 με 120 γραμμάρια. Το αρσενικό έχει πολλά διαφορετικά μελωδικά καλέσματα.

Και τα δύο φύλα έχουν περιοχές όσον αφορά την περιοχή αναπαραγωγής, με χαρακτηριστικές επιδείξεις απειλών, αλλά είναι πιο αγελαία κατά τη διάρκεια της μετανάστευσης και στις περιοχές διαχείμασης.Γεννά 3-5(το πολύ 9) γαλαζοπράσινα αυγά με καστανοκόκκινες κηλίδες .Μπορεί να γεννήσει έως και 5 φορές το χρόνο.Το θηλυκό κλωσά τα αυγά του για 12 έως 15 ημέρες.Τα μικρά εγκαταλείπουν τη φωλιά περίπου στην ηλικία των 2 εβδομάδων.Τα ζευγάρια θα μείνουν στην περιοχή τους όλο το χρόνο αν η θερμοκρασία είναι αρκετά υψηλή. Υπάρχουν πολλές λογοτεχνικές και πολιτιστικές αναφορές σχετικά με το είδος, συχνά σχετιζόμενες με το τραγούδι του.

Στην Κύπρο λέγεται και μαυρότζικλα.

Πολυμέσα
--------

|  |  |
| --- | --- |
|  | 
Κάλεσμα κότσυφα 1

Κάλεσμα κότσυφα 1

---

 |
| *Έχετε προβλήματα με ; Δείτε βοήθεια πολυμέσων.* |

|  |  |
| --- | --- |
|  | 
Κάλεσμα κότσυφα 2

Κάλεσμα κότσυφα 2

---

 |
| *Έχετε προβλήματα με ; Δείτε βοήθεια πολυμέσων.* |

* Θηλυκό κοτσύφιΘηλυκό κοτσύφι
* Φωλιά με αβγάΦωλιά με αβγά
* Κατανομή του κότσυφα στον παγκόσμιο χάρτηΚατανομή του κότσυφα στον παγκόσμιο χάρτη
* Turdus merula merula*Turdus merula merula*

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κότσυφας**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κότσυφας** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Turdus merula** |

1. ↑  BirdLife International (2008). *turdus merula*. *2008 IUCN Red List of Threatened Species*. IUCN 2008. Ανακτήθηκε 1 Νοεμβρίου 2008. Η καταχώρηση στη βάση δεδομένων περιέχει και την δικαιολόγηση του γιατί το είδος ανήκει στην κατηγορία *Ελαχίστης Ανησυχίας*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85045793
* GND: 4142291-0

 |

 |

|  |  |
| --- | --- |
| 

|  |
| --- |
| * Πύλη:Ζωολογία
* Πύλη:Ορνιθολογία
 |

 |
Ο **Τζιακόμο Μπασέτζιο** ήταν ευγενής και αξιωματούχος από την Δημοκρατία της Βενετίας τον 13ο αιώνα. Το όνομα του καταγράφεται για πρώτη φορά όταν υπηρέτησε την Βενετία ως Δικαστής (1242, 1252) και στην συνέχεια Ύπατος της Βενετίας στην Απουλία (1274). Διορίστηκε Ποντεστά της Κωνσταντινούπολης κάποια στιγμή την περίοδο (1224-1260), είναι άγνωστη η ακριβής ημερομηνία της θητείας του αφού επίσημα είναι διετής. Οι πιθανότερες ημερομηνίες είναι οι περίοδοι 1231-1235, 1241-1246 και 1248-1250 αλλά υπάρχει διαφωνία ανάμεσα στους ιστορικούς. Ο Μεσαιωνολόγος Ντέιβιντ Γιακόμπυ θεωρεί σαν πιο αποδεκτή την περίοδο από την άνοιξη του 1243 μέχρι το φθινόπωρο του 1246. Η εμπειρία και η πετυχημένη θητεία του είχαν σαν αποτέλεσμα την πρόσκληση του Τζιακόμο Μπασέτζιο στην Βυζαντινο-Βενετική Συνθήκη του 1268.

Παραπομπές
----------

1. ↑  Jacoby 2006, σσ. 75–76
2. ↑  Jacoby 2006, σσ. 75–76
3. ↑  Jacoby 2006, σ. 76

Πηγές
-----

* Jacoby, David (2006). "The Venetian Government and Administration in Latin Constantinople, 1204–1261: A State within a State". In Gherardo Ortalli; Giorgio Ravegnani; Peter Schreiner (eds.). Quarta Crociata. Venezia - Bisanzio - Impero latino. Atti delle giornate di studio. Venezia, 4-8 maggio 2004. Venice: Istituto veneto di scienze, lettere ed arti.
Οι **Δε Νιου Σαιντς** (ουαλικά: *Clwb Pêl-droed y Seintiau Newydd*, αγγλικά: *The New Saints of Oswestry Town & Llansantffraid Football Club*), επίσης γνωστή και ως *ΤΝΣ* (TNS), είναι βρετανικός πλήρως επαγγελματικός ποδοσφαιρικός σύλλογος που εκπροσωπεί την πόλη Χλανσάντφρεντ-υμ-Μεχάιν στο Πόουις της Ουαλίας και την πόλη Όσβεστρι στο Σρόπσαϊρ της Αγγλίας (οι δύο περιοχές απέχουν 13 χιλιόμετρα). Αγωνίζεται στην Ουαλική Πρέμιερ Λιγκ. 

Από το 1997 έως το 2006, η ομάδα ήταν γνωστή ως *Τόταλ Νέτγουορκ Σολούσιονς ΦΚ* (Total Network Solutions FC). Οι εντός έδρας αγώνες της ΤΝΣ διεξάγονται στο Παρκ Χαλ στο Σριούσμπερι, αφού μεταφέρθηκε εκεί από το Λανσάντφρεντ-υμ-Μεχάιν. Το Παρκ Χαλ έχει χωρητικότητα 1000 καθήμενων θεατών και υπάρχουν σχέδια για την αναβάθμιση του με 3000 θέσεις στο μέλλον.

Κατέχει το ρεκόρ κατακτήσεων της Πρέμιερ Λιγκ Ουαλίας με 16

Ευρωπαϊκές συμμετοχές
---------------------

| Διοργάνωση | Αγώνες | Νίκες | Ισοπαλίες | Ήττες | ΓΥ | ΓΚ | ΔΤ |
| --- | --- | --- | --- | --- | --- | --- | --- |
| ΟΥΕΦΑ Τσάμπιονς Λιγκ | 48 | 13 | 6 | 29 | 49 | 83 | −38 |
| ΟΥΕΦΑ Γιουρόπα Λιγκ | 26 | 4 | 2 | 20 | 21 | 69 | −48 |
| ΟΥΕΦΑ Γιουρόπα Κόνφερενς Λιγκ | 10 | 4 | 3 | 3 | 21 | 13 | 8 |

Τίτλοι
------

Πρέμιερ Λιγκ Ουαλίας (16) 1999–00, 2004–05, 2005–06, 2006–07, 2009–10, 2011–12, 2012–13, 2013–14, 2014–15, 2015–16, 2016–17, 2017-18, 2018-19, 2021-22, 2022-23, 2023-24
Κύπελλο Ουαλίας (9) 1995–96, 2004–05, 2011–12, 2013–14, 2014–15, 2015–16, 2018-19, 2021-22, 2022-23
Λιγκ Καπ Ουαλίας (10) 1994–95, 2005–06, 2008–09, 2009–10, 2010–11, 2014–15, 2015–16, 2016–17, 2017-18,2023-24

Παραπομπές
----------

1. ↑  www.transfermarkt.com/the-new-saints-fc/mitarbeiterhistorie/verein/10734.
2. ↑  «Park Hall, Oswestry». The New Saints F.C. Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 5 Σεπτεμβρίου 2007.
3. ↑  «Stadium - TNSFC» (στα αγγλικά). *TNSFC*. Αρχειοθετήθηκε από το πρωτότυπο στις 2017-10-21.. Ανακτήθηκε στις 2017-10-21.
4. ↑  «Wales - List of Champions». *www.rsssf.com*. Ανακτήθηκε στις 21 Οκτωβρίου 2017.
5. ↑  «Wales - List of Cup Finals». *www.rsssf.com*. Ανακτήθηκε στις 21 Οκτωβρίου 2017.
6. ↑  «Wales - List of League Cup Finals». *www.rsssf.com*. Ανακτήθηκε στις 21 Οκτωβρίου 2017.

Εξωτερικοί σύνδεσμοι
--------------------

* Επίσημος ιστότοπος
Το **Θέμα Δερζηνής ή Δερτζηνής ή Κελτηζής** ήταν μικρό συνοριακό θέμα (διοικητική διαίρεση) της Βυζαντινής Αυτοκρατορίας κατά τον 10ο και 11ο αιώνα. Η Δερζηνή (σήμερα Ερζιντζάν, Τουρκία) βρισκόταν στα λεγόμενα Αρμενικά εδάφη κοντά στην Θεοδοσιούπολη και δίπλα στον σημερινό ποταμό Καρά.

Η Δερτζηνή αρχικά αναφέρεται τούρμα του Θέματος Μεσοποταμίας όπου περιελάμβανε την περιοχή βόρεια του Ευφράτη, τον 11ο αιώνα ενσωματώθηκε στο Θέμα Χαλδίας όταν κι έχασε την στρατηγική της σημασία. Το 1071 η περιοχή καταλήφθηκε οριστικά από τους Τούρκους.

Παραπομπές
----------

1. ↑  Migne, Patrologiae cursus completus, seu bibliotheca universalis, integra ...
2. ↑   Dumbarton Oaks, John W. Nesbitt, Eric McGeer, Nicolas Oikonomidès, Catalogue of Byzantine Seals at Dumbarton Oaks and in the Fogg Museum of Art, σελ. 156
3. ↑  Erzincan, Britannica
**Το Κάπρι Λεόνε** ( Σικελικά : ***Capri Liuni*** ) είναι μια *κοινότητα* (δήμος) στη Μητροπολιτική πόλη της Μεσσήνης στη νότια ιταλική περιοχή Σικελία, που βρίσκεται περίπου 120 kilometres (75 mi) ανατολικά του Παλέρμο και περίπου 70 kilometres (43 mi) δυτικά της Μεσσήνης. Το Κάπρι Λεόνε βρίσκεται στους πρόποδες των βουνών Nebrodi. Το Κάπρι Λεόνε συνορεύει με τους εξής δήμους: Capo d'Orlando, Frazzanò, Mirto, San Marco d'Alunzio, Torrenova .

Ιστορία
-------

Η πόλη αρχικά ονομαζόταν απλώς "Capri". Το "Leone" προστέθηκε μόλις το 1862 μετά το σχηματισμό του Βασιλείου της Ιταλίας για να το ξεχωρίσει από άλλα ιταλικά Κάπρι. Ιδρύθηκε προφανώς μόνο στους μεσαιωνικούς χρόνους και είναι γνωστό το 1320 ότι βρισκόταν στο φέουδο του Κόμη Βιτάλε ντε Αλόιζιο. Στη συνέχεια πέρασε από τα χέρια πολλών βαρονικών οικογενειών. Το 1620 πέρασε και πάλι στα χέρια της οικογένειας Filangeri di Mirto. Προφανώς παρέμεινε στην κατοχή τους μέχρι τις μεταρρυθμίσεις των αρχών του 19ου αιώνα.
Η Sunburst χρησιμοποιείται ως μία από τις σημαίες της οργάνωσης

**Fianna Éireann** (ελληνικά: *Στρατιώτες της Ιρλανδίας*) αποκαλείται μία ένωση νέων χάρλινγκ, η οποία ιδρύθηκε στα δυτικά του Μπέλφαστ, γύρω στο 1903. Αποτελούσε πνευματικό τέκνο του Μπάλμερ Χόμπσον, αφοσιωμένου μέλος της Ιρλανδικής Ρεπουμπλικανικής Αδελφότητας. Ο Χόμπσον μετακόμισε στο Δουβλίνο και η οργάνωση διαλύθηκε στο Μπέλφαστ. Στο Δουβλίνο, ο Χόμπσον γνωρίστηκε με τις Κονστάνς Μάρκιεβιτς, Έλενα Μολόνεϊ και άλλους, οι οποίοι ήταν μέλη του νεοσύστατου Σιν Φέιν. Ήταν επίσης μέλη του παραρτήματος στο Ντραμκόντρα. Ο Χόμπσον ανέφερε στη Μάρκιεβιτς σχετικά με την εμπειρία του από το Μπέλφαστ ως σπορά για το μέλλον. Με την Έλενα Μολόνεϊ, τον Σον ΜακΓκάρι, την Μάρκιεβιτς και τον Χόμπσον, σύντομα δημιουργήθηκε ένα νέο Fianna Éireann. Πριν από τη δημιουργία του Na Fianna στο Δουβλίνο το 1909, έχει αποκαλυφθεί πλέον ότι ο Λόρδος Μπέιντεν Πάουελ φέρεται να είχε ζητήσει ανεπιτυχώς τη βοήθεια του Πάτρικ Πιρς στην ίδρυση παραρτήματος των Προσκόπων του στο Δουβλίνο.

Παραπομπές
----------

1. ↑  Witness Statement of Bulmer Hobson to the Bureau of Military History, 1948
2. ↑  *Talk History* radio programme, Newstalk Radio, 18 August 2009

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129418578
* LCCN: no2009180683
* NKC: ko20231181982

 |

 |
Η **Φερεντσβάρος** (ουγγρικά: *Ferencvárosi TC*) είναι ουγγρική ποδοσφαιρική ομάδα, που εδρεύει στη Βουδαπέστη. Ιδρύθηκε το 1899, αποτελεί τμήμα του αθλητικού σωματείου Φερεντσβάρος.

Είναι η ομάδα που έχει κατακτήσει τους περισσότερους τίτλους στην Ουγγαρία. Έχει φτάσει μια φορά και στο τελικό του Κυπέλλου Κυπελλούχων Ευρώπης το 1975, όπου και ηττήθηκε από τη Δυναμό Κιέβου, έχει κατακτήσει μια φορά το Κύπελλο Διεθνών Εκθέσεων την περίοδο 1964–65, νικώντας στον τελικό με 1-0 την Γιουβέντους στο Τορίνο, ενώ στην ίδια διοργάνωση ήταν φιναλίστ και το 1968 χάνοντας τον τίτλο από την Λιντς.

Το 2006 η Ποδοσφαιρική Ομοσπονδία της Ουγγαρίας δεν έδωσε άδεια στην ομάδα να αγωνιστεί στη μεγάλη κατηγορία της Ουγγαρίας λόγω χρεών, έτσι μετά από 105 χρόνια η Φερεντσβάρος έπεσε στη δεύτερη κατηγορία της χώρας. Η ομάδα δεν κατάφερε να ανέβει την περίοδο 2006–07 και συνέχισε να αγωνίζεται στη δεύτερη κατηγορία, μέχρι το Μάιο του 2009, που ανέβηκε ξανά στη πρώτη κατηγορία.

Η ομάδα διεξάγει τους εντός έδρας αγώνες της στη Groupama Aréna στη Βουδαπέστη, ενώ τα χρώματα της ομάδας είναι το πράσινο και το λευκό. Έχει επίσης μακροχρόνια αντιπαλότητα με την Ουίπεστ, στο τοπικό ντέρμπι της Βουδαπέστης. Η ΜΤΚ είναι άλλη μία τοπική ομάδα με την οποία υπάρχει αντιπαλότητα.

Τίτλοι
------

Η Φερεντσβάρος έχει κατακτήσει 34 φορές το Πρωτάθλημα Ουγγαρίας, 24 φορές το Κύπελλο Ουγγαρίας και 6 φορές το Σούπερ Καπ Ουγγαρίας και 2 φορές το Λιγκ Καπ Ουγγαρίας.

* **Πρωτάθλημα Ουγγαρίας**
	+ **Πρωταθλήτρια (34)**: 1903, 1905, 1907, 1909, 1910, 1911, 1912, 1913, 1926, 1927, 1928, 1932, 1934, 1938, 1940, 1941, 1949, 1963, 1964, 1967, 1968, 1976, 1981, 1992, 1995, 1996, 2001, 2004, 2016, 2019, 2020, 2021, 2022, 2023

* **Κύπελλο Ουγγαρίας**
	+ **Κυπελλούχος (24)**: 1913, 1922, 1927, 1928, 1933, 1935, 1942, 1943, 1944, 1958, 1972, 1974, 1976, 1978, 1991, 1993, 1994, 1995, 2003, 2004, 2015, 2016, 2017, 2022

* **Σούπερ Καπ Ουγγαρίας**
	+ **Νικήτρια (6)**: 1993, 1994, 1995, 2004, 2015, 2016

* **Λιγκ Καπ Ουγγαρίας**
	+ **Νικήτρια (2)**: 2013, 2015

Σήμα
----

Το σήμα της ομάδας που αφορά τα ΜΜΕ άλλαξε το 2013. Πλέον το προηγούμενο σήμα χρησιμοποιείται μόνο στη φανέλα.

* Έως το 2013Έως το 2013
* 2013–20192013–2019
* 2019–σήμερα2019–σήμερα

Παραπομπές
----------

1. ↑  «The Budapest Derby». Football Derbies. 20 Ιουλίου 2011. Αρχειοθετήθηκε από το πρωτότυπο στις 29 Σεπτεμβρίου 2008. Ανακτήθηκε στις 17 Σεπτεμβρίου 2016.
2. ↑  «Kis örökrangadó-múlt». Origo.hu. 20 Ιουλίου 2011.
3. ↑  2017/18 Ferencvarosi TC Stadium Home[*νεκρός σύνδεσμος*] nike.com

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φερεντσβάρος (ποδόσφαιρο)** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 136125333

 |

 |
**Στυλιανός** (υποκοριστικό **Στέλιος**) είναι ένα ανδρικό ελληνικό όνομα. Δίνεται προς τιμή του αγίου Στυλιανού από την Παφλαγονία, προστάτη των παιδιών. Το αντίστοιχο θηλυκό όνομα είναι Στυλιανή (υποκοριστικό Στέλλα) που συναντάται και σε άλλες χώρες (Αγγλία, Η.Π.Α.)

Ετυμολογία
----------

Το όνομα **Στυλιανός** προέρχεται ίσως από τη λέξη «στύλος».

Πιθανότερη ίσως είναι η προέλευση από την λέξη *stella* που στα Λατινικά σημαίνει «αστέρι». Την πιθανότητα λατινικής προέλευσης ενισχύει και η κατάληξη *-ianus* (*Stylianus*).

Υπάρχει και η εκδοχή της ανάλυσης του ονόματος σε δύο συνθετικά, «στύλος» και «νους», όπου «Στυλιανός» < Στύλος νοός, δηλαδή στέρεος νους ή στερέωμα του νου.

Ονομαστική εορτή
----------------

Εορτάζεται στις 26 Νοεμβρίου.

  

Στέλιο, ένα έχω να σου πω,

Είτε το δεις αυτό, είτε μείνει μυστικό,

Εγώ μια ζωή εσένα θα ζητώ,

Γιατί, Στέλιο μου, σε αγαπώ.

Τόσα ποιήματα και τόσα χαρτιά

Καταλήξαν στην φωτιά.

Τόσα τραγούδια που έγραψα για σενα

Απορώ κι εγώ η ίδια με εμένα.

Μα, Στέλιο μου, με κάνεις τόσο απελπισμένη,

Τόσο, τόσο λυπημένη.

Φοβάμαι και τρέμει η καρδιά μου,

Σαν εμφανίζεσαι μπροστά μου.

Τα μάτια μου θα με δώσουν,

Την αγάπη μου θα την προδώσουν.
Στις 19 Φεβρουαρίου του 1968 ισχυρός σεισμός 7,2 Ρίχτερ έπληξε το Βόρειο Αιγαίο και κυρίως το νησί του Αγίου Ευστρατίου.

Σεισμός
-------

Ο σεισμός είχε μέγεθος 7,2 Ρίχτερ, σημειώθηκε στις 19 Φεβρουαρίου 1968 ώρα 22:45:45 και είχε επίκεντρο 19 χιλιόμετρα νοτιοδυτικά του Αγίου Ευστρατίου.

Ο μεγαλύτερος προσεισμός εκδηλώθηκε στις 6 Φεβρουαρίου, μεγέθους 4,0 Ρίχτερ. Μετά τον κύριο σεισμό ακολούθησαν πολλοί μετασεισμοί, ο μεγαλύτερος των οποίων έγινε στις 24 Απριλίου, μεγέθους 5,5 Ρίχτερ.

Καταστροφές και θύματα
----------------------

20 άνθρωποι σκοτώθηκαν, 39 τραυματίστηκαν, 175 κτίρια κατέρρευσαν ενώ 2.348 υπέστησαν βλάβες. Μικρότερης έκτασης ήταν οι ζημιές στη Λήμνο, τη Λέσβο και τη Βόρεια Εύβοια. Στην Πέργαμο της Μικράς Ασίας σπίτια κατέρρευσαν και σκοτώθηκε 1 άνθρωπος.

Τσουνάμι
--------

Παρατηρήθηκε τσουνάμι στις νότιες ακτές της Λήμνου, το οποίο στο λιμάνι της Μύρινας είχε ύψος 1,2 μ.

Παραπομπές
----------

1. ↑  *earthquake.usgs.gov*. Ανακτήθηκε στις 6 Μαΐου 2021.  Missing or empty `|title=` (βοήθεια)
2. ↑  «Άγιος Ευστράτιος 1968 (IX) | Ο.Α.Σ.Π.». *www.oasp.gr*. Ανακτήθηκε στις 6 Μαΐου 2021.
3. ↑  «20/2/1968 : Ο Άγιος Ευστράτιος συγκλονίζεται από σεισμό». *in.gr*. 20 Φεβρουαρίου 2020. Ανακτήθηκε στις 6 Μαΐου 2021.
4. ↑  «Άγιος Ευστράτιος 1968 (IX) | Ο.Α.Σ.Π.». *www.oasp.gr*. Ανακτήθηκε στις 6 Μαΐου 2021.
Η **Εθνική ομάδα ποδοσφαίρου της Λευκορωσίας U21** είναι η εθνική ομάδα ποδοσφαίρου της Λευκορωσίας κάτω των 21 ετών και ελέγχεται από τη Λευκορωσική Ομοσπονδία Ποδοσφαίρου. Η ομάδα συμμετέχει στο Ευρωπαϊκό Πρωτάθλημα U21, που διεξάγεται κάθε δύο χρόνια.

Ιστορία
-------

Με την πάροδο των χρόνων η ομάδα σημείωσε μερικά αξιοσημείωτα αποτελέσματα, σε σύγκριση με την Εθνική Λευκορωσίας. Έχουν προκριθεί για τον τελικό γύρο του Ευρωπαϊκού Πρωταθλήματος U21 τρεις φορές. Στις δύο πρώτες προσπάθειες (το 2004 στη Γερμανία και το 2009 στη Σουηδία ) η ομάδα δεν μπόρεσε να προχωρήσει πέρα από τη φάση ομίλων.

Το 2011, έκανε την τρίτη της εμφάνιση στην τελικό φάση του Ευρωπαϊκού Πρωταθλήματος U21 (που διοργανώθηκε στη Δανία). Προκρίθηκε στον ημιτελικό με μία μόνο νίκη (επί της Ισλανδίας) και δύο ήττες (εναντίον της Δανίας και της Ελβετίας) και έχοντας καλύτερο ρεκόρ αποτελεσμάτων σε σχέση με την Ισλανδία και τη Δανία (καθώς και οι τρεις ομάδες είχαν όμοια συνολικά αποτελέσματα). Η ομάδα ήταν κοντά στην πρόκριση στον τελικό, καθώς προηγούνταν με 1-0 μέχρι τα τελευταία λεπτά του ημιτελικού αγώνα εναντίον της Ισπανίας, μέχρι να δεχτούν το γκολ της ισοφάρισης στο 89ο λεπτό και τελικά να χάσουν με 1-3 στην παράταση. Κέρδισαν την Τσεχία με 1-0 στο Μικρό Τελικό και την πρόκριση στο τουρνουά ποδοσφαίρου των θερινών Ολυμπιακών Αγώνων του 2012.

Στατιστικά Ευρωπαϊκού Πρωταθλήματος
-----------------------------------

| Ευρωπαϊκό Πρωτάθλημα U21 |
| --- |
| Έτος | Γύρος | Θέση | Αγ. | Ν | Ι | Η | ΓΥ | ΓΚ |
| 1976-1992 | Μέρος της  Σοβιετικής Ένωσης |
|  1994 | Δε συμμετείχε |
|  1996 | Δεν προκρίθηκε |
|  1998 |
|  2000 |
|  2002 |
|  2004 | Φάση ομίλων | 5η | 3 | 1 | 1 | 1 | 4 | 4 |
|  2006 | Δεν προκρίθηκε |
|  2007 |
|  2009 | Φάση ομίλων | 7η | 3 | 0 | 1 | 2 | 2 | 7 |
|  2011 | **Τρίτη θέση** | **3η** | **5** | **2** | **0** | **3** | **5** | **8** |
|  2013 | Δεν προκρίθηκε |
|  2015 |
|  2017 |
|  2019 |
|  2021 | TBD |
| **Σύνολο** | **Τρίτη θέση** | **3/14** | **11** | **3** | **2** | **6** | **11** | **19** |

Δείτε επίσης
------------

* Εθνική Λευκορωσίας
* Εθνική Λευκορωσίας U23
* Εθνική Λευκορωσίας U19
* Εθνική Λευκορωσίας U17
Αυτό το λήμμα αφορά το είδος carcharias taurus.  Για το είδος carcharhinus leucas, δείτε: ταυροκαρχαρίας.  

Ο **καρχαρίας ταύρος** (επιστημονική ονομασία *Carcharias taurus* - *Καρχαρίας ο ταύρος*), γνωστός και ως *γκρι καρχαρίας τροφός*, είναι ένας μεγάλος καρχαρίας που κατοικεί σε παράκτια ύδατα σε όλο τον κόσμο. Παρά την άγρια και δυναμική του εμφάνιση είναι ένα ήρεμο και αργό είδος. Θεωρείται ότι δεν είναι επιθετικό, εκτός και αν προκληθεί. Θεωρείται ως το πιο διαδεδομένο είδος καρχαρία σε αιχμαλωσία σε ενυδρεία, κυρίως λόγου του μεγάλου μεγέθους του, την μεγαλύτερη προσαρμοστικότητα σε συνθήκες αιχμαλωσίας και τα καμπύλα, με άγρια εμφάνιση δόντια του.

Το εντυπωσιακό στόμα του καρχαρία ταύρου
Το σώμα του είναι χοντρό, με δύο μεγάλα ραχιαία πτερύγια και η ουρά είναι επιμήκης και έχει μακρύ άνω λοβό. Φτάνει σε μήκος τα 3,5 μέτρα. Αυτός ο καρχαρίας ζυγίζει 90 έως 160 κιλά, με ζώα μέγιστου βάρους 300 κιλών να έχουν αναφερθεί αν και πολύ σπανια. Στο παρελθόν ο καρχαρίας ταύρος έχει ταξινομηθεί τόσο στο γένος *Καρχαρίας*, όσο και στο γένος *Οδοντάσπις*, μαζί με τον αγριοκαρχαρία. Τρέφεται κυρίως με ψάρια, νεαρούς καρχαρίες και σαλάχια, καλαμάρια και καρκινοειδή. Ο καρχαρίας ταύρος είναι ωοζωοτόκος. Τα μικρά του καρχαρία ταύρου ενδομήτρια κανιβαλίζουν και καταναλώνουν άλλα έμβρυα σε ανάπτυξη.

Παραπομπές
----------

1. ↑  Pollard, D. & Smith, A. (2005). *Carcharias taurus*  *στην Κόκκινη Λίστα Απειλούμενων Ειδών της IUCN*. Έκδοση 2013.2. Διεθνής Ένωση Προστασίας της Φύσης (IUCN). Ανακτήθηκε 10 Ιαν. 2014.
2. ↑  Sandtiger Shark profile Αρχειοθετήθηκε 2013-03-02 στο Wayback Machine. στο μουσείο φυσικής ιστορίας της Φλόριντα.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Μαρτίου 2013. Ανακτήθηκε στις 19 Σεπτεμβρίου 2011.
4. 1 2
5. ↑
6. ↑  «Recovery Plan for the Grey Nurse Shark in Australia». Αρχειοθετήθηκε από το πρωτότυπο στις 29 Ιανουαρίου 2007. Ανακτήθηκε στις 19 Σεπτεμβρίου 2011.
Ο **Αλέξανδρος Νικολάου Χατζηδημητρίου** (Σέρρες, 13 Σεπτεμβρίου 1971) είναι Έλληνας δικηγόρος, πολιτικός, και αντιπρόεδρος του Πανσερραϊκού.

Βιογραφία
---------

Κατάγεται από το Δόμιρος Σερρών. Σπούδασε νομική στο Δημοκρίτειο Πανεπιστήμιο Θράκης και έγινε δικηγόρος στο δικηγορικό σύλλογο Σερρών το 1999. Το 2014 εξελέγη Πρόεδρος της Συνεργατικής Τράπεζας Σερρών και έγινε μέλος του Διοικητικού Συμβουλίου της Ένωσης Συνεταιριστικών Τραπεζών Ελλάδος.

Στις Ελληνικές Βουλευτικές εκλογές του Ιανουαρίου 2015, εξελέγη στο Ελληνικό Κοινοβούλιο με το ψηφοδέλτιο του Ποταμιού στην εκλογική περιφέρεια των Σερρών.

Παραπομπές
----------

1. ↑  «Résultat des élections législatives de septembre 2015, Serrès». *ekloges.ypes.gr* (στα Αγγλικά). Ministère de l'Intérieur de Grèce. 21 Σεπτεμβρίου 2015. Ανακτήθηκε στις 22 Σεπτεμβρίου 2015.
Η **Θύελλα Πύργου** (Θύελλα Καταραχίου-Πύργου) αποτελεί ποδοσφαιρικό σωματείο από την περιοχή του Πύργου Ηλείας Καταράχι. Το επίσημο έτος ίδρυσης της ομάδας είναι το 1967 και τα χρώματα της το κυανό και το λευκό. Η μεγαλύτερη στιγμή για το σωματείο ήταν η περίοδος 1978-79 όταν η Θύελλα αγωνίστηκε στον δεύτερο όμιλο της Εθνικής ερασιτεχνικής κατηγορίας η οποία αποτελούσε την Τρίτη Εθνική κατηγορία. 

Η Θύελλα κόντρα σε ιστορικές ομάδες όπως ο Πανηλειακός, η Καλαμάτα, ο Παναιγιάλειος, η Κέρκυρα, η Σπάρτη και άλλες τερμάτισε στην 18 θέση του πρωταθλήματος με συνολικά 18 βαθμούς μην αποφεύγοντας έτσι τον υποβιβασμό.

Εξωτερικοί σύνδεσμοι
--------------------

* «pyrgosfootballhistory». *pyrgosfootballhistory.blogspot.gr*. Ανακτήθηκε στις 5 Ιανουαρίου 2016.
Ο **Βλάντκο Δημητρόφ Σαλαμάνοφ** (βουλγαρικά: Владко Димитров Шаламанов‎‎; 25 Απριλίου 1967) είναι Βούλγαρος πρώην διεθνής ποδοσφαιριστής και νυν προπονητής ποδοσφαίρου, ο οποίος αγωνίζονταν ως μέσος.

Ποδοσφαιρική Καριέρα
--------------------

Ο Σαλαμάνοφ γεννήθηκε στη Σόφια και ξεκίνησε την καριέρα του στα τμήματα υποδομών της Λέφσκι Σόφιας. Αφού πέρασε από την ομάδα νέων, προωθήθηκε στην πρώτη ομάδα του συλλόγου, όπου και αγωνίστηκε σε τρεις διαφορετικές χρονικές περιόδους (1986/87, 1989/91 και 1992/93) έχοντας συνολικό απολογισμό 87 συμμετοχές (70 στο πρωτάθλημα, 14 στο κύπελλο και 3 στις ευρωπαϊκές διοργανώσεις) και 13 γκολ.  Με τη Λέφσκι κατέκτησε ένα πρωτάθλημα και δύο κύπελλα Βουλγαρίας. 
Το 1987, μεταπήδησε στην  **FC Yambol** ενώ το 1988 επέστρεψε στην Σόφια για λογαριασμό της Λοκομοτίβ. 
Τη σεζόν 1991-92 αγωνίστηκε στην  Άρη Θεσσαλονίκης. Πραγματοποίησε το ντεμπούτο του, σκοράροντας και δύο τέρματα, στις 18 Αυγούστου 1991, στον αγώνα κυπέλλου Άρης- Πανδραμαικός 6-1. Παρά τις αδιαμφισβήτητες τεχνικές ικανότητές του και τις μεγάλες προσδοκίες που δημιούργησε με τις πρώτες εμφανίσεις του , δεν απέδωσε τελικά τα αναμενόμενα  , ολοκληρώνοντας τη θητεία του στους «κίτρινους» με 34 συμμετοχές (30 για το Πρωτάθλημα και 4 στο Κύπελλο Ελλάδας). Σημείωσε δε 6 τέρματα, τρία για το πρωτάθλημα και 3 για το κύπελλο.
Το καλοκαίρι του 1992 επέστρεψε στη χώρα του και αγωνίστηκε διαδοχικά σε Λέφσκι, FC Sliven (1993), Σλάβια Σόφιας (1993-95), Λοκομοτίβ Σόφιας (1997-98).
Ενδιάμεσα, μετακόμισε στη Σμύρνη και αγωνίστηκε για μια διετία (1995-97) με τα χρώματα της Αλτάι. 
Ολοκλήρωσε την καριέρα του ως ποδοσφαιριστής στην Πορτογαλία, αγωνιζόμενος στην Ιμορτάλ (1999-2001) και την  Πορτιμονένσε (2001-2003).

Εθνική ομάδα
------------

Διετέλεσε διεθνής ποδοσφαιριστής αγωνιζόμενος σε πέντε τέσσερις αγώνες χωρίς να σημειώσει κάποιο τέρμα με την Εθνική Βουλγαρίας. Πραγματοποίησε το ντεμπούτο του στις 12 Απριλίου 1995, στην εκτός έδρας ισοπαλία με 0-0 με την Εθνική Βόρειας Μακεδονίας.

Προπονητική καριέρα
-------------------

Μετά την ολοκλήρωση της αγωνιστικής του καριέρας εντάχθηκε στο προπονητικό επιτελείο της Λέφσκι και από το 2005 και ως το 2009 εργάστηκε ως προπονητής της ομάδας Νέων του συλλόγου. Τη σεζόν 2009-10, μεταπήδησε στο πόστο του βοηθού προπονητή της πρώτης ομάδας ( ως βοηθός του Γκεόργκι Ιβάνοφ για 28 αγώνες, του Ράτκο Ντόστανιτς για 5 αγώνες και του Αντόν Ζντράβκοφ για ένα ματς) ενώ τις σεζόν 2012-13 και 2014-15 διετέλεσε προπονητής της Κ-19 του συλλόγου.

Διακρίσεις
----------

**Ως παίκτης της Λέφσκι Σόφιας**

* Πρωτάθλημα Βουλγαρίας: (1) 1992-93
* Κύπελλο Βουλγαρίας: (2) 1985-86, 1990-91

Παραπομπές
----------

1. ↑
2. ↑  1991: Με ηγέτη τον Σαλαμάνοφ και σκόρερ τον Ζιώγα 1-0 τον ΟΣΦΠ
3. ↑  [ 1991-92:Boυλγαρική τρόικα… αλλά στο ίδιο έργο θεατής
]
4. ↑  «Македония - България: Всички подробности и досегашни срещи». topsport.bg. 29 Μαρτίου 2016. Ανακτήθηκε στις 27 Ιουλίου 2023.
5. ↑

Εξωτερικοί σύνδεσμοι
--------------------

* 
*
Ο **Πέτρος Ρουτζιέρης** (γενν. Ρόδος, 4 Ιανουαρίου 1973) είναι Έλληνας βετεράνος ποδοσφαιριστής που αγωνιζόταν στη θέση του αμυντικού και νυν προπονητής ποδοσφαίρου. Σαν ποδοσφαιριστής αγωνίστηκε σε όλες τις Εθνικές κατηγορίες. Από τον Οκτώβριο του 2018 αποτελεί τεχνικός του Διαγόρα Ρόδου.

Βιογραφικό
----------

Ξεκίνησε επαγγελματικά το ποδόσφαιρο από τον Διαγόρα Ρόδου. Το 1993 πήρε μεταγραφή στην Προοδευτική, με την οποία αγωνίστηκε μέχρι και το 1996 στην Β' Εθνική. Το καλοκαίρι του ίδιου έτους πήρε μεταγραφή στον Αθηναϊκό,με τη φανέλα του οποίου έκανε ντεμπούτο στην Α' Εθνική και αγωνίστηκε μέχρι και το 1999, όποτε και τον Ιανουάριο του έτους αυτού επέστρεψε στην Προοδευτική. Τον Ιανουάριο του 2001 πήρε μεταγραφή στην Χαλκηδόνα με τη φανέλα της οποίας αγωνίστηκε μέχρι και το 2002. Το καλοκαίρι αυτού του έτους επέστρεψε στον Διαγόρα Ρόδου με τη φανέλα του οποίου αγωνίστηκε μέχρι και το 2007, όποτε και τερμάτισε την ποδοσφαιρική του καριέρα.

Με το τέλος της ποδοσφαιρικής του καριέρας το καλοκαίρι του 2007, παρέμεινε στον σύλλογο του Διαγόρα αναλαμβάνοντας καθήκοντα βοηθού προπονητή. Σαν προπονητής εργάστηκε επίσης στον Διαγόρα, αλλά και στην Α.Ε.Ρ. Αφάντου Ρόδου. Το 2014 ανέλαβε ξανά την τεχνική ηγεσία του Διαγόρα, ένώ από τον Οκτώβριο του 2018 αποτελεί εκ νέου προπονητής του Διαγόρα Ρόδου. Επίσης, έχει εργαστεί ως προπονητής ακαδημιών στον Α.Σ. Αρένα Ρόδου.

Παραπομπές
----------

1. ↑  εφ. Αθλητική Ηχώ, 11 Ιουλίου 1993
2. ↑  εφ. Αθλητική Ηχώ, 8 Ιουνίου 1996
3. ↑  Epochi, rizospastis gr | Synchroni (15 Αυγούστου 1996). «rizospastis.gr - 15/8/1996 - Σελ. 23 - ΑΘΛΗΤΙΣΜΟΣ». *ΡΙΖΟΣΠΑΣΤΗΣ*. Αρχειοθετήθηκε από το πρωτότυπο στις 13 Ιανουαρίου 2024. Ανακτήθηκε στις 13 Ιανουαρίου 2024.
4. ↑  εφ. Αθλητική Ηχώ, 22 Ιανουαρίου 1999
5. ↑  ΠΡΟΟΔΕΥΤΙΚΗ Υπέγραψε ο Ρουτζιέρης, tanea.gr
6. ↑  athlitikh.gr[*νεκρός σύνδεσμος*]
7. ↑  ΑΛΛΑΖΕΙ ΠΟΣΤΟ Ο ΠΕΤΡΟΣ ΡΟΥΤΖΙΕΡΗΣ rodiaki.gr
8. ↑  Ρουτζιέρης ο νέος προπονητής της Α.Ε.Ρ.Α.!, news12.gr
9. ↑  Ο Πέτρος Ρουτζιέρης νέος προπονητής του Διαγόρα!, dimokratiki.gr
10. ↑  Νέα εποχή Ρουτζιέρη στο Διαγόρα, rodiaki.gr
11. ↑  Στον ΑΣ Αρένα ο Ρουτζιέρης, news12.gr

Πηγές
-----

* Προφίλ Πέτρου Ρουτζιέρη στο transfermarkt.com
* Προφίλ Πέτρου Ρουτζιέρη στο transfermarkt.it
Αυτή η σελίδα εξετάζει την **διαφθορά στην Κύπρο**.

Βαθμός
------

Η κυβέρνηση της Κύπρου έχει σημειώσει θεωρητικά κάποια πρόοδο στην καταπολέμηση της διαφθοράς και μία από αυτές είναι η τροποποίηση του Ποινικού Κώδικα το 2012, η οποία προβλέπει τη σύμβαση Ποινικού Δικαίου για τη διαφθορά.

Το ισχυρό και ανεξάρτητο κυπριακό δικαστικό σύστημα είναι σε θέση να διασφαλίσει την προστασία των δικαιωμάτων ιδιοκτησίας. Ωςεκ τούτου, οι ξένοι επενδυτές δεν θεωρούν τη διαφθορά ένα πιεστικό ζήτημα για την επιχειρηματική δραστηριότητα στην Κύπρο. Ωστόσο, απαιτείται η ύπαρξη ενός νόμου που θα προστατεύει τους πληροφοριοδότες προκειμένου να διασφαλιστεί ένα αποτελεσματικό μέτρο κατά της διαφθοράς. 

Είναι επίσης σημαντικό να σημειωθεί ότι η νομιμοποίηση εσόδων από παράνομες δραστηριότητες εξακολουθεί να αποτελεί σοβαρό πρόβλημα στη χώρα. Επιπλέον, τα σκάνδαλα διαφθοράς που αφορούν πολιτικούς σημαντικών κομμάτων δεν είναι ασυνήθιστα και όταν αυτά αποκαλύπτονται, υπάρχει λιγοστή ή μηδαμινή προσπάθεια έρευνας τους. 

Η συνήθης "άμυνα" που χρησιμοποιούν οι κατηγορούμενοι πολιτικοί περιλαμβάνει επίσημες δηλώσεις που δηλώνουν ότι "ξέρουν πάρα πολλά" και αν η υπόθεσή τους επιδιωχθεί, θα αποκαλύψουν τη διαφθορά των άλλων μελών ενός κόμματος. 

Ο Δείκτης Αντίληψης Διαφθοράς για το 2017 κατατάσσει τη χώρα στην 42η θέση ανάμεσα σε 180 χώρες. Το Παγκόσμιο Βαρόμετρο Διαφθοράς της Διεθνούς Διαφάνειας (η οποία εκδίδει και τον παραπάνω δείκτη) δείχνει ότι το 72% των ερωτηθέντων πιστεύει ότι το επίπεδο διαφθοράς στη Κύπρο είναι αυξημένο.

Παραπομπές
----------

1. ↑  «2013 Investment Climate Statement - Cyprus». *The US Department of State*. The US Department of State. Ανακτήθηκε στις 17 Νοεμβρίου 2013.
2. ↑  «Snapshot of the Cyprus Country Profile». *Business Anti-Corruption Portal*. GAN Integrity Solutions. Αρχειοθετήθηκε από το πρωτότυπο στις 10 Νοεμβρίου 2013. Ανακτήθηκε στις 17 Νοεμβρίου 2013.
3. ↑  «Corruption Perception Index 2017». Αρχειοθετήθηκε από το πρωτότυπο στις 11 Μαΐου 2020. Ανακτήθηκε στις 30 Ιουνίου 2021.
4. ↑  e.V. Transparency International. «Cyprus 2013 - World's largest opinion survey on corruption - Transparency International». *www.transparency.org*. Ανακτήθηκε στις 22 Ιουνίου 2017.
Συντεταγμένες: 38°50′3″N 22°23′31″E﻿ / ﻿38.83417°N 22.39194°E﻿ / 38.83417; 22.39194

Ο **Σιδηροδρομικός σταθμός Γοργοποτάμου** είναι σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Πειραιά Λιμένα - Πλατέος, στη χιλιομετρική θέση 215,151 από Λιμένα Πειραιά. 

Ο σταθμός Γοργοποτάμου βρίσκεται στην Σιδηροδρομική γραμμή Τιθορέας - Μπράλου - Λειανοκλαδίου μεταξύ της Γέφυρας Γοργοπόταμου και του χωριού Γοργοπόταμος. Έκλεισε το 2006 και επαναλειτούργησε εποχιακά, για εκδρομική χρήση, κατά την διάρκεια της εκδρομής του Εκπολιτιστικού Συλλόγου Μπράλου στις 12/8/2018. Υπάρχει πρόθεση του ΟΣΕ να λειτουργεί ετησίως στις 25 Νοεμβρίου, κατά την επέτειο της ανατίναξης της Γέφυρας Γοργοποτάμου. Στις 20/5/2019 επαναλειτούργησε και εξυπηρετεί την παλαιά σιδηροδρομική γραμμή Τιθορέας-Λειανοκλαδίου. Μέχρι το 1994 η περιοχή καλύπτονταν από τον παλαιό σιδηροδρομικό σταθμό Γοργοποτάμου, που βρίσκονταν στην χιλιομετρική θέση 215+151 σε υψόμετρο 93,75 μέτρα

Υπηρεσίες
---------

| Προηγούμενος σταθμός |   | ΤΡΑΙΝΟΣΕ |   | Επόμενος σταθμός |
| --- | --- | --- | --- | --- |
| Μπράλος*προς Τιθορέα* |  | Τοπική |  | Λειανοκλάδι*Τερματικός* |

Παραπομπές
----------

1. ↑  Aρχείο Δρομολογίων 2005-2006 σύνδεση με Αθήνα, Στυλίδα, Λάρισα με αμαξοστοιχίες 1520, 1521, 1522, 1523, 3525
2. ↑  ΣΙΔΗΡΟΔΡΟΜΙΚΟ ΠΕΡΑΣΜΑ ΜΠΡΑΛΟΥ-ΕΚΔΡΟΜΗ 12-08-2018
3. ↑  δρομολόγιο Αθήνα - Γοργοπόταμος
4. ↑  Πληροφορία Φραγκίσκος Έλλιοτ σιδηροδρομικός ιστορικός|
Ο **Φώτης Μάρης** (1968) είναι Έλληνας καθηγητής διευθέτησης Ορεινών Υδάτων και Πρύτανης στο Δημοκρίτειο Πανεπιστήμιο Θράκης για την περίοδο 2023-2026. Έχει διατελέσει Αντιπρύτανης Οικονομικών, Προγραμματισμού και Ανάπτυξης του ΔΠΘ το χρονικό διάστημα 2018-2023, ενώ υπηρετεί από το 2016 στο Τμήμα Πολιτικών Μηχανικών (Τομέας Υδραυλικών Έργων) στην Ξάνθη.

Βιογραφικά στοιχεία
-------------------

Γεννήθηκε στην Άρτα.

Μεγάλωσε στην Κοζάνη όπου και πέρασε τα παιδικά του χρόνια και αποφοίτησε από το 2ο Λύκειο Κοζάνης το 1986. Απέκτησε το πτυχίο του Δασολόγου από το Τμήμα Δασολογίας και Φυσικού Περιβάλλοντος του Αριστοτελείου Πανεπιστημίου Θεσσαλονίκης το 1991 και επίσης έλαβε διδακτορικό δίπλωμα από το ίδιο τμήμα το 2000, ειδικευόμενος στη Διευθέτηση Ορεινών Υδάτων. 

Κατά τη διάρκεια της περιόδου 1993 έως 1998, απασχολήθηκε ως επιστημονικός συνεργάτης στα εργαστήρια Δασοκομίας και Διευθέτησης Ορεινών Υδάτων του Αριστοτελείου Πανεπιστημίου Θεσσαλονίκης.

Καριέρα
-------

Το 2013 εξελέγη αναπληρωτής καθηγητής στο Τμήμα Δασολογίας και Διαχείρισης Περιβάλλοντος και Φυσικών Πόρων του Δημοκρίτειου Πανεπιστημίου Θράκης στο γνωστικό αντικείμενο της διευθέτησης των ορεινών υδάτων, και στη συνέχεια το 2016 μετακινήθηκε στο Τμήμα Πολιτικών Μηχανικών της Ξάνθης.

Έχει δημοσιεύσει αριθμό ερευνητικών εργασιών σε επιστημονικά περιοδικά και πρακτικά διεθνών και ελληνικών συνεδρίων. Επίσης, έχει πραγματοποιήσει παρουσιάσεις ως προσκεκλημένος ομιλητής τόσο στην Ελλάδα όσο και στο εξωτερικό. Συμμετέχει ως κριτής σε έγκριτα διεθνή περιοδικά και έχει υπηρετήσει ως μέλος οργανωτικών και επιστημονικών επιτροπών σε πανελλήνια και διεθνή συνέδρια. Είναι ενεργό μέλος του ΓΕΩΤΕΕ, της Ελληνικής Επιτροπής για τη Διαχείριση των Υδάτινων Πόρων, της European Water Resources Association (EWRA) και της Ελληνικής Υδρολογικής Επιτροπής στην UNESCO.

Τα ερευνητικά του ενδιαφέροντα εστιάζονται στον ευρύτερο υδρολογικό κύκλο, και ιδίως στα ποτάμια – υδραυλική και τεχνικά έργα, καθώς και στην υδροπληροφορική.

Προσωπική ζωή
-------------

Ζει μόνιμα στην Κομοτηνή. Είναι νυμφευμένος και έχει ένα ενήλικο τέκνο.

Εξωτερικοί σύνδεσμοι
--------------------

* Fotios P. Maris - *ResearchGate*
* Maris, Fotios P. - *SCOPUS*
* Βιογραφικό σημείωμα του Φ. Μάρη

Παραπομπές
----------

1. ↑  Team, MakThes. «Ο Φώτης Μάρης, νέος πρύτανης του ΔΠΘ». *makthes.gr*. Ανακτήθηκε στις 27 Σεπτεμβρίου 2023.
2. ↑  Γαρυφαλλίδου, Αμαλία (10 Ιανουαρίου 2023). «Τελετή παράδοσης - παραλαβής των πρυτανικών αρχών στο Δημοκρίτειο Πανεπιστήμο Θράκης». *ertnews.gr*. Ανακτήθηκε στις 27 Σεπτεμβρίου 2023.
3. ↑  «Μάρης Φώτιος / Maris Fotios». *Τμήμα Πολιτικών Μηχανικών / School of Civil Engineering*. Ανακτήθηκε στις 27 Σεπτεμβρίου 2023.
4. ↑  «Ο καθ. Φώτης Μάρης νέος Πρύτανης του ΔΠΘ». *esos.gr*. 7 Ιανουαρίου 2023. Ανακτήθηκε στις 27 Σεπτεμβρίου 2023.
5. ↑  Νικολάου, Μαρία (4 Φεβρουαρίου 2021). «Φ. Μάρης: Η κλιματική αλλαγή είναι υπαρκτή και επηρεάζει τον υδρολογικό κύκλο». *ertnews.gr*. Ανακτήθηκε στις 27 Σεπτεμβρίου 2023.
Η **Αλεξία Καμμένου** (Βουλιαγμένη, 22 Οκτωβρίου 1969) είναι Ελληνίδα πρώην αθλήτρια της υδατοσφαίρισης, η οποία από το 2021 είναι προπονήτρια της εθνικής ομάδας υδατοσφαίρισης γυναικών της Ελλάδας.

Ως αθλήτρια υδατοσφαίρισης, η Καμμένου κατέκτησε τέσσερα πρωταθλήματα με τον ΝΟ Βουλιαγμένης (1991, 1993, 1994, 1997), ενώ αγωνίστηκε και στον ΠΑΟΚ (2004, 2005), σημειώνοντας στην καριέρα της συνολικά 230 γκολ από το 1988 έως το 2005.

Έκανε το ντεμπούτο της στην Εθνική Ελλάδας το 1987 και αγωνίστηκε 182 φορές, σημειώνοντας 84 γκολ. Συμμετείχε σε ένα Παγκόσμιο Πρωτάθλημα (1998), έξι Ευρωπαϊκά Πρωταθλήματα (1989, 1991, 1993, 1995, 1997, 1999) και δύο Παγκόσμια Κύπελλα (1997, 1999).

Διετέλεσε πρώτη προπονήτρια στον ΝΟ Βουλιαγμένης για δέκα σεζόν, κατακτώντας το πρωτάθλημα Ελλάδας το 2007 και το Κύπελλο Ελλάδας το 2019. Στην Ευρώπη πανηγύρισε δύο Κύπελλα Πρωταθλητριών (2009, 2010) και δύο Σούπερ Καπ. Επιπλέον, η Καμμένου ήταν προπονήτρια στον ΑΝΟ Γλυφάδας από το 2013 έως το 2015.

Την άνοιξη του 2021 η Καμμένου έγινε εθνική προπονήτρια της Εθνικής Εφήβων. Τον Νοέμβριο της ίδιας χρονιάς ανέλαβε την ευθύνη της Εθνικής Γυναικών και αναμόρφωσε την εθνική ομάδα, κερδίζοντας το 2022 το ασημένιο μετάλλιο στο Ευρωπαϊκό Πρωτάθλημα Υδατοσφαίρισης Γυναικών στο Σπλιτ, και το ασημένιο μετάλλιο στο Ευρωπαϊκό Πρωτάθλημα Υδατοσφαίρισης Γυναικών στο Αϊντχόφεν το 2024.

Τον Φεβρουάριο 2024, η Καμμένου οδήγησε την εθνική Ελλάδας στην 4η θέση στο Παγκόσμιο Πρωτάθλημα Υδατοσφαίρισης Γυναικών στην Ντόχα μετά από αξιοσημείωτη παρουσία.

Προσωπική ζωή
-------------

Η Καμμένου είναι αδελφή του πρώην πολιτικού και υπουργού, Πάνου Καμμένου.

Είναι διαζευγμένη και υπήρξε στο παρελθόν παντρεμένη με τον βετεράνο πολίστα Κώστα Κοκκινάκη, και μαζί έχουν μια ενήλικη κόρη.

Παραπομπές
----------

1. ↑  Press, TW (13 Δεκεμβρίου 2023). «Total Player 2023 by Alexia Kammenou». *Total Waterpolo*. Ανακτήθηκε στις 12 Φεβρουαρίου 2024.
2. ↑  «Alexia KAMMENOU». *World Aquatics*. 28 Σεπτεμβρίου 2020. Ανακτήθηκε στις 12 Φεβρουαρίου 2024.
3. ↑  Ελευθερίου, Λευτέρης (17 Απριλίου 2019). «Η Αλεξία Καμμένου δεν είναι μια απλή περίπτωση». *Contra.gr*. Ανακτήθηκε στις 13 Φεβρουαρίου 2024.
4. ↑  «ΤΑ ΝΕΑ». *ΤΑ ΝΕΑ*. 17 Απριλίου 2000. Ανακτήθηκε στις 13 Φεβρουαρίου 2024.
5. ↑  Φυρογένης, Μάνος (12 Φεβρουαρίου 2024). «Εθνική πόλο γυναικών, Καμμένου: «Οι ευκαιρίες αυτές δεν δίνονται κάθε μέρα»». *Aquafeed24*. Ανακτήθηκε στις 12 Φεβρουαρίου 2024.
6. ↑  «H Ελλάδα στο κυνήγι του «κρυμμένου» θησαυρού». *Gazzetta*. 2 Ιανουαρίου 2024. Ανακτήθηκε στις 12 Φεβρουαρίου 2024.
7. ↑  Gkinis, Dimitrios (14 Ιανουαρίου 2024). «Greek Women's Water Polo Team Wins Bronze at European Championship». *GreekReporter.com*. Ανακτήθηκε στις 12 Φεβρουαρίου 2024.
8. ↑  «Εθνική πόλο: «Ξορκίζουμε 16 χρόνια»- Η συγκίνηση της Αλεξίας Καμμένου για την πρόκριση στο Παρίσι». *LiFO.gr*. 13 Ιανουαρίου 2024. Ανακτήθηκε στις 12 Φεβρουαρίου 2024.
9. ↑  Iefimerida.Gr, Newsroom (16 Φεβρουαρίου 2024). «Απίστευτη ήττα για την Εθνική πόλο γυναικών στον μικρό τελικό από την Ισπανία, φωνές για τη διαιτησία -Δείτε την επίμαχη φάση». *iefimerida.gr*. Ανακτήθηκε στις 16 Φεβρουαρίου 2024.
Ο **Θέων ο Σμυρναίος** (ή Θέων ο Πλατωνικός) ήταν Έλληνας μαθηματικός και φιλόσοφος (70 μ.Χ. - 135 μ.Χ.)

Γεννήθηκε στη Σμύρνη, όπου και πέθανε. Άκμασε κατά το τέλος του 1 αιώνα, και τις αρχές του 2 αιώνα μ.Χ. Οι σύγχρονοί του συγγραφείς δεν τον αναφέρουν, αλλά οι μεταγενέστεροι τον ονομάζουν «Θέων ο Πλατωνικός φιλόσοφος», επειδή ήταν οπαδός της πλατωνικής φιλοσοφίας και ασχολήθηκε ειδικά με τη σπουδή των πλατωνικών διαλόγων.

Ο Θέων απέδιδε ως οπαδός της πλατωνικής φιλοσοφίας μυστηριακή σημασία κάθαρσης στα μαθηματικά -ως νεοπυθαγόρειος ξεχωρίζει πέντε στάδια βαθμίδες -μυστηριακού καθαγιασμού, για την εξέλιξη των φιλοσόφων: α) καθαρμός: είναι το προκαταρκτικό στάδιο που αποβλέπει στο να κάνει προσεκτικούς αυτούς που λόγω «ακάθαρτων χειρών ή ακατάληπτης γλώσσας» δεν ήταν εκλόγιμοι, β) κυρίως γνώση, γ) εποπτεία -ανώτατος βαθμός μύησης, δ) το στάδιο κατά το οποίο ο μυηθείς γίνεται «δαδούχος» -ιεροφάντης και έχει τη δύναμη της μεταλαμπάδευσης, μύησης άλλων και ε ) ομοίωση προς τον Θεό όσο είναι δυνατό.

Εργα
----

Από τα έργα του Θ. μνημονεύονται από τους μεταγενεστέρους τα εξής:

1. Σχόλια στην Πολιτεία του Πλάτωνα
2. Πραγματεία, όπου διαχωρίζει σε τετραλογίες τα έργα του Πλάτωνα και
3. «Τα κατά μαθηματικόν χρήσιμα εις την Πλάτωνος ανάγνωσιν» -είναι ο τίτλος του κυρίως μαθηματικού έργου του, το οποίο και διασώθηκε, όχι, όμως, εντελώς με την αρχική του μορφή.

Τα δυο πρώτα έργα του δε διασώθηκαν. Όπως λέει ο ίδιος ο Θ. το σύγγραμμα του αυτό το έγραψε για να κάνει κατανοητές τις μαθηματικές προτάσεις που περιέχονται στους διαλόγους του Πλάτωνα. Το έργο του αυτό αποτελεί ένα είδος εισαγωγής στα μαθηματικά ως βοήθημα για όσους ασχολούνται με την πλατωνική φιλοσοφία, αποτελεί σημαντική πηγή ιστορικών στοιχείων για τα μαθηματικά και διαιρείται σε τρία μέρη: 

α) Θεωρία των αριθμών -Γεωμετρική, Άλγεβρα
β) Θεωρία της μουσικής και
γ) Αστρονομία.
'Όπως τονίζει ο ίδιος ο Θ. στο έργο του αυτό, έχει καταχωρήσει και αναπτύξει «επί το γνωριμότερον» γνώσεις των Πυθαγορικών.

Παραπομπές
----------

1. 1 2 3  *MacTutor History of Mathematics archive*. Theon\_of\_Smyrna. Ανακτήθηκε στις 15  Δεκεμβρίου 2020.

Αναφορές
--------

Θέων ο Σμυρναίος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56588190
* **ΕΒΕ**: 174700
* **AA**: 79738
* **BiblioNet**: **80670**
* LCCN: n85813068
* ISNI: 0000 0001 1519 5849
* GND: 100635520
* SELIBR: 255578
* SUDOC: 03048510X
* BNF: cb121890322 (data)
* BIBSYS: 95005096
* BNE: XX1609142
* CiNii: DA02124853

 |

 |
Το **Διεθνές Αεροδρόμιο του Καΐρου** (IATA: **CAI**, ICAO: **HECA**) (αραβικά: *مطار القاهرة الدولي*) είναι ο μεγαλύτερος αερολιμένας του Καΐρου, πρωτεύουσας της Αιγύπτου και ο πιο πολυάσχολος στη χώρα. Βρίσκεται 15 χιλιόμετρα βορειοανατολικά της πρωτεύουσας και περίπου 15 χιλιόμετρα από το επιχειρηματικό της κέντρο. Εκτείνεται σε μια περιοχή 37 τετραγωνικών χιλιομέτρων και είναι το δεύτερο πιο πολυσύχναστο αεροδρόμιο στην Αφρική, μετά από το Διεθνές Αεροδρόμιο του Γιοχάνεσμπουργκ.

Στατιστικά
----------

Δείτε το πηγαίο ερώτημα Wikidata.

Τερματικοί σταθμοί
------------------

Χώρες που εξυπηρετούνται με πτήσεις από το διεθνές αεροδρόμιο του Καίρου (περιλαμβάνει τους εποχιακούς και μελλοντικούς προορισμούς).
Οι τερματικές εγκαταστάσεις του αεροδρομίου περιλαμβάνουν την αίθουσα αναχώρησης 1, τη διεθνή αίθουσα 3 και την αίθουσα 4 για ιδιωτικές και μη εμπορικές πτήσεις αεροσκαφών. Σύμφωνα με το σχέδιο βελτίωσης και αναβάθμισης του αερολιμένα, η διαχειρίστρια εταιρεία κατεδάφισε την παλαιά αίθουσα 3, που χρησιμοποιούνταν προηγουμένως για τις εσωτερικές αφίξεις και αναχωρήσεις, προκειμένου να δημιουργήσει μια νέα αίθουσα για τις διεθνείς αφίξεις. Ο τερματικός 1 είναι γνωστός στους ντόπιους ως «παλιό αεροδρόμιο», αν και οι εγκαταστάσεις του πρόσφατα ανακαινίστηκαν και είναι νεώτερες από εκείνες του τερματικού 2, που είναι ακόμη γνωστός ως «νέο αεροδρόμιο».

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Μαΐου 2016. Ανακτήθηκε στις 22 Μαΐου 2016.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Μαΐου 2016. Ανακτήθηκε στις 22 Μαΐου 2016.
3. ↑
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Ιουλίου 2016. Ανακτήθηκε στις 22 Μαΐου 2016.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Μαΐου 2016. Ανακτήθηκε στις 22 Μαΐου 2016.
7. ↑
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Μαΐου 2016. Ανακτήθηκε στις 22 Μαΐου 2016.
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Ιουνίου 2016. Ανακτήθηκε στις 22 Μαΐου 2016.
Η **Ένωση Επαγγελματικού Ποδοσφαίρου Ουκρανίας** (ουκρανικά: Професіональна футбольна ліга України, ПФЛ) αποτελεί αθλητική οργάνωση που εκπροσωπεί όλους τους επαγγελματικούς ποδοσφαιρικούς συλλόγους στην Ουκρανία. Η ПФЛ διοργανώνει τα πρωταθλήματα του δευτέρου και τρίτου επιπέδου ποδοσφαίρου στην Ουκρανία. Επιβάλλει τους κανονισμούς και διασφαλίζει ότι οι διοργανώσεις διεξάγονται υπό την έννοια του «ευ αγωνίζεσθαι».

Ιστορία
-------

Η ПФЛ ιδρύθηκε στις 26 Μαΐου του 1996 κατά τη διάσκεψη των επαγγελματικών σωματείων (ομάδες) της Ουκρανίας. Ο πρώτος πρόεδρος της εν λόγω οργάνωσης διετέλεσε ο Χριχόρι Σούρκις. Στις 17 Ιουλίου, η ПФЛ πήρε την έγκριση της Ομοσπονδίας Ποδοσφαίρου της Ουκρανίας (ФФУ) για τη διοργάνωση όλων των επαγγελματικών πρωταθλημάτων της χώρας. Τον Αύγουστο του 2000 ο Χριχόρι Σούρκις εξελέγη ο πρόεδρος της ФФУ, και ο νέος πρόεδρος της ПФЛ εξελέγη στις 22 Δεκεμβρίου, ο οποίος ήταν ο αντιπρόεδρος της Σαχτάρ Ντονέτσκ, Ραβίλ Σαφιούλιν. Αργότερα επανεξελέγη για δεύτερη θητεία.

Το καλοκαίρι του 2008, η Βίσα λίχα (Вища ліга) αναμορφώθηκε σε αυτοδιοικούμενο οργανισμό που προστατεύει τα συμφέροντα των συλλόγων που συμμετέχουν σε αυτή. Ως αποτέλεσμα, από τότε η ПФЛ διοργανώνει μόνο την πρώτη και τη δεύτερη κατηγορία. Η ίδια η ПФЛ επίσης μεταρρυθμίστηκε, δημιουργώντας ξεχωριστό συμβούλιο για κάθε κατηγορία.

Λογότυπο
--------

Το λογότυπο της ένωσης έχει εξελιχθεί με την πάροδο του χρόνου. Ένα νέο λογότυπο παρουσιάστηκε το 2017.

* 1996–20161996–2016
* 2017–σήμερα2017–σήμερα

Παραπομπές
----------

1. ↑  archive.org.ua Історична довідка
2. ↑  Профессиональная футбольная лига Украины представила новый логотип segodnya.ua

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ένωση Επαγγελματικού Ποδοσφαίρου Ουκρανίας** |

* Επίσημος ιστότοπος
Ο **Ιωάννης Κατσαδήμας** (Άρτα, 1910 - Αθήνα, 11 Νοεμβρίου 2011) ήταν Έλληνας αξιωματικός του στρατού ξηράς και προερχόταν από το όπλο του Ιππικού-Τεθωρακισμένων. Έλαβε μέρος σε πολλές μάχες του Ελληνικού Στρατού και χρημάτισε υπουργός στις κυβερνήσεις του Κωνσταντίνου Καραμανλή μετά το 1974 και υπουργός Δημοσίας Τάξεως το 1981.

Εισήλθε στη Σχολή Ευελπίδων το 1928 και αποφοίτησε το 1932. Πήρε μέρος στον ελληνο-ιταλικό πόλεμο. Την περίοδο της κατοχής ανέπτυξε αντιστασιακή δράση αφού προσχώρησε στον ΕΔΕΣ, αρχικά ως μέλος ομάδας που αναλάμβανε να κάνει σαμποτάζ και στη συνέχεια ως διοικητής τάγματος του 3/40 Συντάγματος. Τον Αύγουστο του 1944 έλαβε μέρος στη μάχη της Μενίνας εναντίον των Γερμανών.

Την περίοδο πριν από τη δικτατορία είχε ανέλθει στον βαθμό του αντιστράτηγου και ήταν διοικητής της 1ης Στρατιάς στη Λάρισα, ενώ νωρίτερα από την 1η Στρατιά διετέλεσε διοικητής της Σχολής Εθνικής Άμυνας της 11 Π.Μ. της τεθωρακισμένης Μεραρχίας και του Γ΄ Σώματος Στρατού. Έλαβε μέρος στο ανώτατο στρατιωτικό συμβούλιο της 20ης Απριλίου 1967, δεν κλήθηκε όμως στην παράτυπη σύσκεψη αντιστράτηγων που συγκάλεσε διακριτικά το ίδιο απόγευμα ο αρχηγός του Γενικού Επιτελείου Στρατού Γρηγόρης Σπαντιδάκης, όπου εξετάστηκε το να επέμβει ο στρατός τα ξημερώματα της Μεγάλης Τρίτης, 25 Απριλίου και το ενδεχόμενο έγκρισης από τον Βασιλιά Κωνσταντίνο. Το ίδιο βράδυ, όταν τελικά εκδηλώθηκε το πραξικόπημα των συνταγματαρχών, συνελήφθη και οδηγήθηκε στο Πεντάγωνο. Αρνήθηκε να συνεργαστεί με το νέο καθεστώς και αποστρατεύτηκε.

Έπειτα από τη Μεταπολίτευση ανέλαβε υφυπουργός Εθνικής Άμυνας στην κυβέρνηση εθνικής ενότητας και στην εκλεγμένη κυβέρνηση του Καραμανλή από τις 28 Αυγούστου 1974 ως τις 10 Σεπτεμβρίου 1976. Χρημάτισε επίσης υφυπουργός Εθνικής Άμυνας στην κυβέρνηση Καραμανλή από τις 28 Νοεμβρίου 1977 ως τις 10 Μαΐου 1980 και υπηρεσιακός υπουργός Δημοσίας Τάξεως στην κυβέρνηση του Γεωργίου Ράλλη από τις 17 Σεπτεμβρίου ως τις 21 Οκτωβρίου 1981.

Πέθανε σε ηλικία 101 ετών τον Νοέμβριο του 2011 στην Αθήνα και κηδεύτηκε με δημόσια δαπάνη στη συνοικία Παπάγου.

Παραπομπές
----------

1. ↑  Κούλα Παπαδάκη-Κάκαρη, Προσωπικότητες από τον πολιτικό κόσμο της Ελλάδος: αρχηγοί κομμάτων- υπουργοί- υφυπουργοί- γενικοί γραμματείς- νομάρχες και δήμαρχοι, τόμος 2, 1975.
2. 1 2  Παπαδάκης, Παναγιώτης· Γιοβάνης, Χρήστος (1975). *Ο Εθνάρχης Καραμανλής*. 1 - Η θριαμβευτική επάνοδος. Αθήναι: Χρήστος Γιοβάνης ΕΠΕ. σελ. 64.
3. ↑  «Το Ρεπορτάζ Χωρίς Σύνορα». *rwf-archive.gr*. Ανακτήθηκε στις 22 Αυγούστου 2022.
4. ↑  Καράγιωργας, Γιώργος (2003) [1975]. *Από τον ΙΔΕΑ στο πραξικόπημα της 21ης Απριλίου* (2η έκδοση). Ιωλκός. σελίδες 62–66. ISBN 960-426-315-3.
5. ↑  Υπουργείο Δημοσίας Τάξεως και Προστασίας του Πολίτη
6. ↑  Πέθανε ο στρατηγός Ιωάννης Κατσαδήμας[*νεκρός σύνδεσμος*], ιστοσελίδα της εφημερίδας "Η Γνώμη", 13-11-2011, ανάκτηση 23-4-2013.